આંકલાવ તાલુકાનાં ખડોલ (હ) ગામેથી અંબાજી દર્શન કરવા ગયેલા પ્રવાસીઓની લકઝરી બસને અંબાજી દર્શન કરી પરત ફરતા અંબાજીનાં ત્રીસુલીયા ધાટ પાસે સોમવારે અકસ્માતન નડતા આ ગોજારા અકસ્માતમાં ૨૧ લોકોનાં મોત નિપજયા હતા જેને લઈને ખડોલ,સુદણ દાવોલ સહીતનાં ગામોનાં લોકોમાં અરેરાટી પ્રસરી જવા પામી હતી,આજે સવારે ખડોલ ગામે અકસ્માતમાં મોતને ભેટનાર ૬ મૃતકોનાં મૃતદેેહને ગામમાં લાવવામાં આવ્યા હતા ત્યારે સમગ્ર ગામ ભાગોળે એકત્ર થયું હતું અને ત્યારબાદ ગામની ભાગોળનાં ચોતરા પર છ મૃતકોનાં મૃતદેહને અંતિમ દર્શન કરવા મુકવામાં આવતા સમગ્ર ખડોલ ગામનાં ગ્રામજનોએ રડતે હૈયે મૃતદેહોની પ્રદક્ષિણા કરીને અંતિમ દર્શન કરી શ્રદ્ધાંજલી અર્પી હતી.